[{"text_idx": "#000006", "text": "Yn ogystal ag arwain yr adran Gyflogadwyedd, mae Cath yn gyfrifol am osod cyfeiriad strategol y ti\u0302m, ac mae hi o hyd yn meddwl am ffyrdd newydd o wella, ehangu ac arloesi wrth ddarparu cymorth cyflogaeth."}, {"text_idx": "#000010", "text": "Mae ymagwedd James tuag at reolaeth yn ddeinamig ac yn ymarferol, ac mae\u2019n gweithio\u2019n agos gyda\u2019r ti\u0302m i sicrhau eu bod yn darparu cymorth o\u2019r radd flaenaf sydd yn gyfredol ac, yn bwysicaf oll, yn sicrhau bod cleientiaid yn cael gwaith neu\u2019n symud ymlaen i swyddi sy\u2019n fwy addas i\u2019w sgiliau a\u2019u priodoleddau."}, {"text_idx": "#000011", "text": "Y tu allan i\u2019r gwaith, mae James yn hoffi meddwl ei fod yn unigolyn sy\u2019n ymwybodol o iechyd, ond mae\u2019n mwynhau ei fwyd ychydig yn ormodol ac mae\u2019n llawn hwyl wrth drafod y pwnc hwn!"}, {"text_idx": "#000015", "text": "Y tu allan i\u2019r swyddfa, mae Mark yn athletwr brwd ac yn ystod y blynyddoedd mae wedi cwblhau marathonau Berlin a Llundain."}, {"text_idx": "#000016", "text": "Darllenwch stori yrfa Mark yma"}, {"text_idx": "#000017", "text": "Cyn ymuno a\u0302 thi\u0302m GSGD, bu Dave yn gweithio\u2019n y sector manwerthu am dros 20 o flynyddoedd, gyda dros 12 o\u2019r blynyddoedd hynny mewn ro\u0302l Uwch Rheolwr Adnoddau Dynol. Mae gan Dave wybodaeth a phrofiad eang o weithio mewn amryw o leaoliadau ledled y wlad i un o manwerthwyr mwyaf y DU, ac hefyd y profiad o fod yn bwynt cyswllt i dros 350 o aelodau o staff. Gyda\u2019r hanes yma felly, ynghyd a bod yn aelod o CIPD, Dave yw\u2019n dyn sy\u2019n gwybod ei bethau am faterion Adnoddau Dynol sy\u2019n ymwneu a\u0302 gwaith."}, {"text_idx": "#000018", "text": "Yn gweithio fel Ymghynghorydd Gweithlu, mae Dave yn gallu cynnig sgiliau AD arbenigol i\u2019r ti\u0302m, ac mae\u2019n ymrwymedig i gefnogi ystod eang o fusnesau ar draws yr ardal gyda phrofiad cynhwysfawr, ac arbenigedd mewn datblygu a chynllunio materion sy\u2019n ymwneud ag Adnoddau Dynol."}, {"text_idx": "#000020", "text": "Darllenwch stori yrfa Dave yma"}, {"text_idx": "#000021", "text": "Mae gan Louise dros 20 mlynedd o brofiad yn gweithio yn y sector cyflogadwyedd gyda chyflogwyr a phobl sy\u2019n chwilio am waith. Mae hi wedi cefnogi cyflogwyr ar eu taith i ddod yn hyderus o ran anabledd ac i ddod yn gyfarwydd ag arferion a pholisi\u0308au cydraddoldeb yn y gweithle."}, {"text_idx": "#000022", "text": "Mae Louise yn Rheolwr Prosiect profiadol ac mae hi wedi hwyluso datblygiad Dyfodol. Mae hi wedi mwynhau gweithio\u2019n agos a\u0302\u2019r ti\u0302m i ddarparu cymorth cyflogadwyedd i ddysgwyr ar draws Coleg Gw\u0302yr Abertawe. Yn ei ro\u0302l fel Rheolwr Prosiect, mae Louise yn hoff o weithio gyda thi\u0302m cyfan GSGD, gan ddefnyddio dull ymarferol o wella a datblygu ein gwasanaeth."}, {"text_idx": "#000024", "text": "Darllenwch stori yrfa Louise yma"}, {"text_idx": "#000025", "text": "Mae gan Matt brofiad sylweddol o gontractau lles-i-waith ac mae wedi ennill ystod o sgiliau a gwybodaeth drosglwyddadwy ym maes recriwtio. Mewn rolau blaenorol, mae Matt wedi datblygu amrywiaeth o systemau a phrosesau i sicrhau ei fod yn cynorthwyo ei gleientiaid yn y ffordd fwyaf effeithiol a llwyddiannus bosibl. Mae Matt bellach yn gallu defnyddio ei ymwybyddiaeth a\u2019i ddealltwriaeth i ddarparu strwythur cymorth newydd ac arloesol ar gyfer cleientiaid a busnesau fel ei gilydd."}, {"text_idx": "#000028", "text": "Darllenwch stoi yrfa Matt yma"}, {"text_idx": "#000029", "text": "Mae gan Rhian ddegawd o brofiad o weithio yn y sector addysg fel Darlithydd, Tiwtor ac Asesydd i Goleg Gw\u0302yr Abertawe. Yn ystod y cyfnod hwn, mae Rhian wedi cael profiad o ddatblygu cyfleusterau a darparu ystod eang o bynciau a lefelau gwahanol. Mae hi wedi gweithio a\u0302 nifer o gyflogwyr gan feithrin perthynas waith gadarn a\u0302 nhw, sydd yn ei dro wedi arwain at leoliadau gwaith a chyfleoedd cyflogaeth i\u2019r myfyrwyr. Mae gan Rhian hefyd brofiad o weithio fel Cynorthwyydd Addysgu mewn ysgol Gymraeg lleol, ac mae ganddi hanes o ddarparu cymorth un i un trwy gyfrwng y Gymraeg."}, {"text_idx": "#000033", "text": "Mae gan Sam radd mewn Llenyddiaeth Saesneg, ac angerdd dros ysgrifennu. Hi yw ein harbenigwraig y cyfryngau cymdeithasol sydd wrth ei bodd yn creu a chyflwyno cynnwys i gysylltu a\u0302 phobl o gwmpas y byd. Mae hi bob amser yn cynnig ymagwedd bersonol ac mae ei chryfderau\u2019n cynnwys moeseg gwaith penderfynol a phendant ac agwedd gyfeillgar a chadarnhaol."}, {"text_idx": "#000034", "text": "Mae Sam yn mwynhau mynd i galon busnes a\u2019r bobl a\u2019r syniadau y tu o\u0302l iddo, a hi yw\u2019r ferch i gysylltu a\u0302 hi os oes angen cynllunio neu drefnu rhywbeth. Mae hi\u2019n cyfaddef bod ganddi obsesiwn a\u0302 rhestrau, nodiadau \u2018post-it\u2019 ac amserlenni, Sam yw\u2019r fenyw sy\u2019n gwybod sut i wneud i bethau ddigwydd."}, {"text_idx": "#000036", "text": "Darllenwch stori yrfa Samantha yma"}, {"text_idx": "#000038", "text": "Fel ymgynghorydd gweithlu, mae Beth yn edrych ymlaen yn fawr at ddod a\u0302\u2019i holl sgiliau a\u2019i phrofiad ynghyd yn ogystal a\u0302 gwella ei harbenigedd ymhellach. Cryfder Beth yw meithrin perthnasau proffesiynol ystyrlon ac mae hi\u2019n angerddol dros weithio\u2019n agos gyda busnesau i ddarparu gwasanaeth eithriadol."}, {"text_idx": "#000041", "text": "Mae Zoe wedi gweithio ym maes recriwtio a chyflogadwyedd am dros 17 mlynedd, gan ddod a\u0302 chyfoeth o wybodaeth i\u2019r ti\u0302m. Arweiniodd ei diddordeb mewn cyflogadwyedd at newid gyrfa i\u2019r sector lles-i-waith yn Abertawe, gan weithio gyda phobl ddi-waith tymor byr a hirdymor i\u2019w helpu i gael gwaith cynaliadwy. Ar o\u0302l pedair blynedd yn y sector hwn, symudodd Zoe i elusen cydraddoldeb rhywiol a oedd wedi gwella ei hymrwymiad i gydraddoldeb ac amrywiaeth."}, {"text_idx": "#000042", "text": "Wrth ddefnyddio ei phrofiad o sectorau cyflogadwyedd lluosog, mae Zoe yn gweithio gyda chyflogwyr i roi cyngor manwl i fusnesau ar faterion cynllunio a datblygu\u2019r gweithlu."}, {"text_idx": "#000044", "text": "Darllenwch stori yrfa Zoe yma"}, {"text_idx": "#000048", "text": "Darllenwch stori yrfa Owen yma"}, {"text_idx": "#000049", "text": "Mae gan Angela yrfa hir ac amrywiol ym maes cyflogadwyedd wedi gweithio yn y sector ers 2003. Gweithiodd Angela ar y Fargen Newydd i bobl ag anableddau gyda Shaw Trust tan 2011, gan weithio gyda phobl ag anableddau neu a oedd yn dod o gefndiroedd difreintiedig a\u2019u grymuso i ddychwelyd i gyflogaeth addas."}, {"text_idx": "#000050", "text": "Symudodd Angela i TGB Learning gan weithio gydag amrywiaeth o gleientiaid ar y Rhaglen Waith. Yma, ymgymhwysodd fel hwylusydd Cynllunio Camau ar gyfer Adfer Iechyd, gan helpu pobl i feithrin dulliau o gryfhau lles er mwyn gwella eu bywydau. Mae Angela\u2019n frwdfrydig iawn dros helpu pobl i gyflawni eu potensial llawn ac yn defnyddio ei holl brofiad yn ei ro\u0302l fel Hyfforddwr Gyrfa i barhau i gefnogi pobl ar eu taith."}, {"text_idx": "#000051", "text": "Treuliodd Angela bron 11 o flynyddoedd yn byw ac yn gweithio yn Sydney nes iddi ddychwelyd i Abertawe ym 1999. Mae\u2019n fegan ac yn dwlu ar anifeiliaid, bwyd iach, cerddoriaeth fyw, darllen, triniaethau naturiol a myfyrio yn ogystal a\u0302 cherdded a chael hwyl gyda ffrindiau."}, {"text_idx": "#000052", "text": "Darllenwch stori yrfa Angela yma"}, {"text_idx": "#000053", "text": "Cyn ymuno a\u0302 Gwell Swyddi, Gwell Dyfodol, bu Nicola yn gweithio i sefydliadau trydydd sector mewn amrywiaeth o rolau megis Gweithiwr Cymorth Cyflogadwyedd, Hyfforddwr Dosbarth Ffitrwydd a Hyfforddwr Personol. Mae gweithio mewn ystod eang o rolau wedi galluogi Nicola i weithio a\u0302 chleientiaid amrywiol, gan eu helpu i gyflawni eu nodau iechyd, lles a chyflogaeth yn gydamserol. Gan fagu ymagwedd gyfannol tuag at gyflogaeth a lles, mae Nicola wedi helpu gwella hyder, cymhelliad a hunanhyder ei chleientiaid fel eu bod yn gallu cyflawni eu potensial."}, {"text_idx": "#000054", "text": "Mae Nicola yn berson brwdfrydig a thrugarog sy\u2019n mwynhau gwneud gwahaniaeth cadarnhaol i fywydau eraill. Fel Hyfforddwr Gyrfa, mae Nicola llawn cymhelliant ac angerdd ac ac yn cyflwyno ei natur positif ac egni\u0308ol i\u2019r ro\u0302l."}, {"text_idx": "#000055", "text": "Yn ei amser hamdden, mae Nicola yn hoff o dreulio amser gyda\u2019i theulu a\u2019i chi, yn ogystal a\u0302 cherdded ar y traeth a gwrando ar gerddoriaeth."}, {"text_idx": "#000056", "text": "Darllenwch stori yrfa Nicola yma"}, {"text_idx": "#000057", "text": "Cyn ymuno a\u0302 GSGD, roedd Hayley yn gweithio i\u2019r llywodraeth leol am 6 blynedd, cyn iddi symud ymlaen i weithio fel cynorthwyydd dysgu mewn ysgol uwchradd, lle buodd hi\u2019n darparu cyngor a chymorth i fyfyrwyr ag anghenion ychwanegol ac ymddygiad heriol."}, {"text_idx": "#000058", "text": "Mae ganddi radd BSc mewn Astudiaethau Plentyndod o BCDDS, ac ar o\u0302l treulio amser yn y sector addysg, fe symudodd ymlaen i weithio fel Gweithiwr Cymorth Tenantiaeth i gymdeithasau tai ac i elusen digartrefedd. Yn y rolau yma, fe enillodd Hayley gyfoeth helaeth o brofiad yn cefnogi cleientiaid ag anghenion iechyd meddwl, problemau ynghylch dyled a diweithdra, ac nod pennaf ei gwaith oedd ceisio atal digartrefedd. Mae Hayley yn angerddol am weithio gyda grwpiau amrywiol o bobl ac mae hi\u2019n ymrwymedig i helpu unigolion i wneud y mwyaf o\u2019u potensial ac i gyflawni eu nodau."}, {"text_idx": "#000060", "text": "Darllenwch stori yrfa Hayley yma"}, {"text_idx": "#000061", "text": "Mae gan Andrew radd BSC mewn Hyfforddi a Pherfformiad Chwaraeon o Brifysgol Morgannwg. Ar o\u0302l graddio, mae Andrew wedi gweithio mewn amrywiaeth o rolau gwahanol ac mae e wedi ennill dros 10 mlynedd o brofiad yn cefnogi myfyrwyr ag ymddygiadau heriol i sicrhau cyfleoedd addysg, hyfforddiant neu gyflogaeth."}, {"text_idx": "#000062", "text": "Mae Andrew yn Hyfforddwr Gyrfa brwdfrydig ac mae e\u2019n angerddol am newid bywydau unigolion er gwell. Mae e\u2019n mwynhau ei ro\u0302l ac yn defnyddio dulliau gweithio sy\u2019n canolbwyntio ar unigolion, gan sicrhau bod ei gleientiaid yn derbyn cymorth personol sydd wedi\u2019i deilwra, er mwyn diwallu pob un o\u2019u hanghenion personol. Mae hapusrwydd Andrew yn heintus ac mae e bob amser yn gwneud y mwyaf o\u2019i ro\u0302l, gan gefnogi ei gleientiaid a phob aelod o di\u0302m GSGD!"}, {"text_idx": "#000064", "text": "Darllenwch stori yrfa Andrew yma"}, {"text_idx": "#000065", "text": "Daeth Kirsty i Abertawe i astudio Seicoleg ym Mhrifysgol Abertawe, ac ar o\u0302l ymweld a\u0302\u2019r Gw\u0302yr fe wnaeth hi benderfynu aros yma! Fe wnaeth hi gwblhau MSc yn 2018 cyn dechrau gweithio fel ymgynghorydd recriwtio yn y sector Ecoleg."}, {"text_idx": "#000066", "text": "Fel unigolyn gofalgar a charedig, hoff ran Kirsty o\u2019i ro\u0302l yw rhoi croeso cynnes i bawb sydd yn dechrau eu taith gyda GSGD. Kirsty yw pwynt cyswllt cyntaf GSGD ac mae hi\u2019n fedrus iawn yn ei gwaith. Mae hi bob tro yn barod i ddarparu help a chefnogaeth ac yn hapus i ddelio ag ymholiadau, gan ymrwymo i ddarparu\u2019r lefelau uchel o wasanaeth cwsmeriaid."}, {"text_idx": "#000067", "text": "Mae Kirsty yn dwlu ar gerddoriaeth ac wrth ei bodd yn mynd i wyliau cerddoriaeth. Mae hi hefyd yn hoff o ddarllen, treulio amser yn yr awyr agored a choginio bwydydd sbeislyd. Ffaith ddiddorol: mae Kirsty wedi bwyta tsili poethaf y byd!"}, {"text_idx": "#000068", "text": "Darllenwch stori yrfa Kirsty yma"}, {"text_idx": "#000069", "text": "Mae gan Ffion brofiad helaeth o wasanaeth cwsmeriaid gan ei bod wedi gweithio mewn sawl ro\u0302l wahanol yn y sector teithio a thwristiaeth. Mae ganddi hefyd llawer o brofiad mewn marchnata a chyfathrebu, ar o\u0302l gweithio yng Ngardd Fotaneg Genedlaethol Cymru."}, {"text_idx": "#000073", "text": "Yn ystod ei hamser yng Ngholeg Gw\u0302yr Abertawe, fe astudiodd Amelia Harddwch, TG a Sgiliau Cyflogadwyedd. Gyda chefndir mewn cyflogadwyedd, ac ar o\u0302l derbyn cymorth ein gwasanaeth yn ystod ei chyfnod yn y coleg, mae Amelia yn dod a\u0302 phersbectif newydd i\u2019w ro\u0302l fel Derbynnydd, ac mae ganddi ddealltwriaeth unigryw o anghenion ac amgylchiadau cleientiaid."}, {"text_idx": "#000074", "text": "Ymunodd Amelia a\u0302 GSGD yn 2022 ar interniaeth haf ac mae hi bellach yn aelod amser llawn o \u2018r Ti\u0302m Derbynfa. Fel un o bwyntiau cyswllt cyntaf ein sefydliad, mae Amelia yn cynnig croeso cynnes a chyfeillgar i bob cleient ac mae hi ar gael i ateb unrhyw gwestiynau neu ymholiadau."}, {"text_idx": "#000075", "text": "Hoff ran Amelia o\u2019r swydd yw cwrdd a\u0302 chroesawu cleientiaid a\u2019u gweld yn trawsnewid yn llwyr ar o\u0302l eu hapwyntiadau cyntaf. Mae hi hefyd yn hoffi eu gwylio yn cwblhau eu nodau a gwneud y mwyaf o\u2019u potensial. Yn eu hamser hamdden, mae Amelia yn hoff iawn o ganu ac mae hi\u2019n aml yn cael gwersi canu (yn ogystal a\u0302 chanu yn y dderbynfa o bryd i\u2019w gilydd!)"}, {"text_idx": "#000076", "text": "Darllenwch stori yrfa Amelia yma"}]